Деница Минчева
Откъсвам се…

chitanka.info

Откъсвам се.

Излитам.

Свобода.

В небето няма

знаци, кръстопъти.

Оглеждам се.

Измислям си дъга

и всеки цвят

наново пренаписвам.

Край мен се носят

шепнещи крила.

Усещам се

оловно натежала.

Крилата ме понасят

като свещ

и гледат как

от вятъра догарям.

Изгубени са старите следи.

По тялото си пиша нови карти,

а после следвам ги докато всеки стих

открие своята безсмъртна мантра.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.